હેમા માલિનીએ સીતા ઔર ગીતામાં ડબલ રોલ કર્યો હતો અને એક માઇલસ્ટોન સ્થાપિત કર્યો ત્યારબાદ આ જ ફિલ્મ ઉપરથી ચાલબાઝ બનાવાઇ હતી જેમાં શ્રીદેવીએ પણ અભિનયની ઉંચાઇઓ સર કરી હતી.અંજુ અને મંજુ તરીકેનો તેનો અભિનય હેમા માલિની અને રામ ઔર શ્યામનાં દિલિપકુમાર કરતા સ્હેજે ઓછો ન હતો.આ ફિલ્મમાં પણ સની દેઓલ અને રજનીકાંત જેવા હિરો હતા પણ આજે આ ફિલ્મ શ્રીદેવીનાં નામ પર જ લોકોને યાદ છે.આ ફિલ્મનાં અનેક યાદગાર દૃશ્યોમાં શ્રીદેવીએ અભિનય પ્રતિભાનો કમાલ દર્શાવ્યો હતો.